Harrison Hagan Schmitt

Harrison Hagan „Jack“ Schmitt (* 3. júl 1935, Santa Rita, Nové Mexiko, USA) je bývalý americký astronaut, ktorý počas misie Apollo 17 pracoval na povrchu Mesiaca.

 Životopis 
 Škola a výcvik 
V roku 1957 sa Schmitt po vyštudovaní kalifornského technologického inštitútu (California Institute of Technology, Pasadena) stal inžinierom. V rokoch 1957-1959 pokračoval štúdiom v Nórsku, na univerzite v Oslo. Roku 1964 obhájil doktorát geológie na Harvardovej univerzite. Medzi amerických kozmonautov sa dostal v roku 1965 vo svojich tridsiatich rokoch. Po čase sa stal pilotom záložnej posádky pre Apollo 15 a potom bol vymenovaný do hlavnej posádky Apolla 17. V čase letu bol slobodný a vynikajúci odborník v geológii, čo dokonale na Mesiaci zúžitkoval.

 Let na Mesiac 

Schmitt odštartoval v kozmickej lodi Apollo 17 z kozmodrómu na myse Canareval spoločne s americkými kozmonautmi Cernanom a Evansom. Dňa 11. decembra 1972 pristáli na Mesiaci v oblasti kráteru Littrow a pohoria Taurus. Na Mesiac vystúpil ako jedenásty človek zo Zeme a pobudol tam 75 hodín, z toho mimo loď 22 hodín. Po splnení úloh spolu s oboma kolegami v poriadku odštartovali a pristáli na hladine Tichého oceánu. Celkom teda strávil vo vesmíru 301 hodín. Viackrát neletel.
Apollo 17 ( 7. december 1972 – 19. december 1972 )

 Po lete 
V máju 1974 bol vymenovaný za asistenta administrátora pre energetický výskum NASA a túto prácu vykonával do augusta 1975. Potom si zvolil politickú dráhu, dňa 2. novembra 1976 bol zvolený za senátora štátu Nové Mexiko.

 Externé odkazy 
 Harrison Schmitt na stránkach NASA 
 Oficiálny životopis na stránkach NASA 

 Zdroj 
Sto hvězdných kapitánů, vydalo nakl. Práce r.1982, autor Milan Codr
http://www.lib.cas.cz/space.40/ASTRON/USA/SCHM-HH.HTM

Kategória:Kozmonauti USA
Kategória:Program Apollo Applications
Kategória:Program Apollo
Kategória:Geológovia USA
Kategória:Lunárni kozmonauti
Kategória:Osobnosti z Nového Mexika
Kategória:Osobnosti NASA